<classify> Sasa ni rasmi kuwa aliyekuwa kiungo wa ulinzi wa Simba James Kotei, amesajiliwa na klabu ya Kaizer Chiefs ya Afrika Kusini kwa kandarasi ya miaka mitatu. Msimu uliopita Kaizer Chiefs wamemaliza katika nafasi ya 9, hivyo wameamua kusajili wachezaji wenye uzoefu wa mechi za kimataifa ili kurudi katika ubora wao msimu ujao. Taarifa rasmi kutoka ukurasa wa Twitter wa klabu hiyo imethibitisha kuwa Kotei ambaye ni raia wa Ghana atakuwa na timu hiyo msimu ujao. Kotei alisajiliwa na Simba Desemba 2016, muda mfupi baada ya kufanya majaribio ya kujiunga na kikosi cha Simba na kufuzu. Kotei ambaye aliisaidia Simba kwenye Ligi nya Mabingwa Afrika msimu uliopita ilipofika robo fainali, alichaguliwa kuwa kiungo bora kwenye tuzo za Mo Simba Awards. Mpaka sasa haijawekwa wazi ni kiasi gani Simba wamevuna kwenye usajili huo kutokana na kumuuza Kotei ambaye alikuwa na mkataba wa mwaka mmoja. Player Updates: Chiefs confirm Kotei! Kaizer Chiefs have signed James Agyekum Kotei on a three-year contract. The 25-year-old defensive midfielder hails from Ghana. He joins Amakhosi from Simba Sport Club in the Tanzanian Premier League. Amakhosi4Life pic.twitter.com2ws82kIAmg Kaizer Chiefs KaizerChiefs June 26, 2019  <topic>: michezo 